საჯარო დისკუსია ბავშვთა ქორწინების თემაზე
2019-11-27 19:00 (Asia/Dubai)
27 ნოემბერს, 19:00 საათზე, ილიას სახელმწიფო უნივერსიტეტის A101 აუდიტორიაში გაიმართება საჯარო დისკუსია ბავშვთა ქორწინების თემაზე.
ოჯახში ძალადობა და ჩაგვრა, ორსულობა მოზარდობის ასაკში, ბარიერი განათლების მიღებისთვის, ფსიქოლოგიური ტრავმა-– ეს ბავშვთა ქორწინების თანმდევ პრობლემათა მცირე ჩამონათვალია.
მიუხედავად მკაცრი საკანონდებლო რეგულაციებისა, ბავშვთა ქორწინება ხშირია და ის გოგონების უფლებებს ფუნდამენტურად ლახავს. მხოლოდ 2018 წელს საქართველოს შინაგან საქმეთა სამინისტრომ არასრულწლოვანთა ქორწინებებთან დაკავშირებულ 180-მდე ფაქტზე დაიწყო გამოძიება.
საჯარო დისკუსიაზე ბავშვთა ქორწინების სავალალო შედეგებსა და მასთან ბრძოლის საშუალებებზე ვისაუბრებთ.
მომხსენებლები:
გოგა ხატიაშვილი, ილიაუნის სამართლის სკოლის მოწვეული ლექტორი, შსს-ს ადამიანის უფლებათა დეპარტამენტის ადამიანის უფლებათა დაცვის სამმართველოს ხელმძღვანელი
მაია ცირამუა, ბავშვთა ფსიქოლოგი, წამების მსხვერპლთა ფსიქოსოციალური და სამედიცინო რეაბილიტაციის ცენტრის ბავშვთა ფსიქოთერაპევტი
მოდერატორი: ომარ ისაევი, ილიაუნის სამართლის სკოლის მესამე კურსის სტუდენტი
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში 16-დღიან გლობალურ კამპანიასთან დაკავშირებით დაგეგმილ ღონისძიებებში მონაწილეობა შეფასდება 1%-ით.

დრო: 27 ნოემბერი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ ნინო დანელიას საჯარო ლექცია „ყალბი ინფორმაციის იდენტიფიკაცია და მისი გადამოწმების გზები”
2019-11-26 11:00
26 ნოემბერს, სამშაბათს, 11:00 საათზე, ილიას სახელმწიფო უნივერსიტეტის წიგნის სახლში „ლიგამუსში“ გაიმართება ილიაუნის პროფესორის, ნინო დანელიას საჯარო ლექცია თემაზე: „ყალბი ინფორმაციის იდენტიფიკაცია და მისი გადამოწმების გზები”. ლექცია ეწყობა მედიაწიგნიერების კამპანიის ფარგლებში, რომლის ინიციატორია ფრონტლაინ ჯორჯია კლუბი. კამპანიის მიზანია ახალგაზრდებში ყალბი ინფორმაციის შესახებ ცოდნის ამაღლება. კამპანიაში ჩართულია ილიას უნივერსიტეტი. წელს ილიაუნის ხელოვნებისა და მეცნიერების ფაკულტეტის სტუდენტები – ავთანდილ შავაძე და ეკატერინე მურადაშვილი მედიაწიგნიერების ელფები გახდნენ.
ლექციათა ციკლის დასრულების შემდეგ კამპანიისთვის შერჩეული ათი სტუდენტი იმოგზაურებს საქართველოს რეგიონებში, გამართავს დისკუსიების სერიას სკოლებში და დაგეგმილი საინფორმაციო კამპანიის ფარგლებში ჩაატარებს მედიაწიგნიერების პოპულარიზაციისკენ მიმართულ შეხვედრებს.
დრო: 26 ნოემბერი, 11:00 საათი
ადგილმდებარეობა: წიგნის სახლი „ლიგამუსი“ (ი. ჭავაჭავაძის გამზ. N32), ილიას სახელწიფო უნივერსიტეტი
დასწრება თავისუფალია.

სეფიდე ალმასის საჯარო ლექცია „ხელოვნური ინტელექტი მედიცინაში”
2019-11-26 10:30
26 ნოემბერს, 10:30 საათზე, ილიას სახელმწიფო უნივერსიტეტის T102 აუდიტორიაში კომპანია ნინესას თანამშრომელი სეფიდე ალმასი გამართავს შეხვედრას თემაზე: „ხელოვნური ინტელექტი მედიცინაში”.
სამედიცინო სურათების ანალიზი პაციენტების გადარჩენის ერთ-ერთი მნიშვნელოვანი ფაქტორია და რადიოლოგიის სპეციალისტებისგან დიდ დროსა და სიზუსტეს მოითხოვს. სხვადასხვა დაავადების სწრაფი დიაგნოსტირების მიზნით მეცნიერები ავითარებენ სხვადასხვა ალგორითმს, რომლებიც მანქანურ სწავლებასა და კომპიუტერულ ხედვაზე დაფუძნებით, ავტომატურად ან სპეციალისტების მცირე მეთვალყურეობით, აანალიზებენ სკანირების შედეგებს და სვამენ დიაგნოზს. სეფიდე ალმასი, სილიკონის ველზე დაფუძნებული სტარტაპის „ნინესაის“ წამყვანი ინჟინერი, ისაუბრებს ამ ალგორითმებსა და მათ მნიშვნელობაზე მედიცინაში.
მომხსენებლის შესახებ
სეფიდე ალმასიმ კვლევითი საქმიანობა დაიწყო ჰარვარდის უნივერსიტეტში, ჰარვარდის სკოლის რადიოლოგიის დეპარტამენტში, სურათების ციფრული დამუშავების მიმართულებით. 2005 წელს მან მიიღო დოქტორის სამეცნიერო ხარისხი ტუფტის უნივერსიტეტში ელექტრული და კომპიუტერული ინჟინერიის მიმართულებით. 2016-2018 წლებში მუშაობდა სტენფორდის უნივერსიტეტში პოსტდოქტორის თანამდებობაზე მიკროსკოპული სურათების ხარისხის გაუმჯობესების მიმართულებით. ამჟამად უკავია ხელოვნური ინტელექტის წამყვანი ინჟინერის თანამდებობა კომპანია ნინესაიში. ნინესაი სილიკონის ველზე დაარსებული ადრეული ეტაპის სტარტაპკომპანიაა, რომელიც ავითარებს მანქანური დასწავლის ტექნოლოგიებს რადიოლოგიის მიმართულებით.
დრო: 26 ნოემბერი, 10:30 საათი
ადგილმდებარეობა: T102 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

ტელესერიალის „დაუჯერებელი“ პირველი სერიის ჩვენება და დისკუსია
2019-11-25 19:00
25 ნოემბერს, 19:00 საათზე, ილიას სახელმწიფო უნივერსიტეტის A101 აუდიტორიაში გაიმართება ტელესერიალის „დაუჯერებელი“ პირველი სერიის ჩვენება და დისკუსია.
მინი ტელესერიალი „დაუჯერებელი” ნამდვილ ამბავზეა დაფუძნებული და გაუპატიურების მსხვერპლ თინეიჯერი გოგონას ამბავს მოგვითხრობს. მისი ისტორია საჯარო ProPublica-ს და The Marshall Project-ის ჟურნალისტური გამოძიების წყალობით გახდა. სერიალი კარგად აჩვენებს, თუ რა გამოწვევების წინაშე შეიძლება აღმოჩნდეს სექსუალური ძალადობის მსხვერპლი, როდესაც სისხლის სამართლის მართლმსაჯულების სისტემა და საზოგადოება მას სათანადოდ არ ეპყრობა.
მოდერატორი: სალომე კვირიკაშვილი, ილიაუნის საჯარო სამართლისა და პოლიტიკის სამაგისტრო პროგრამის სტუდენტი
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში 16-დღიან გლობალურ კამპანიასთან დაკავშირებით დაგეგმილ ღონისძიებებში მონაწილეობა შეფასდება 1%-ით.

დრო: 25 ნოემბერი, 19:00 საათი
ადგილმდებარეობა: A 101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ჯუია ჯადიდიანის საჯარო ლექცია „სილიკონის ველის სტარტაპ კულტურა“
2019-11-25 10:30
25 ნოემბერს, 10:30 საათზე, ილიას სახელმწიფო უნივერსიტეტის T102 აუდიტორიაში კომპანია ეფლის თანამშრომელი ჯუია ჯადიდიანი გამართავს შეხვედრას თემაზე: „სილიკონის ველის სტარტაპ კულტურა”.
გიფიქრიათ, სილიკონის ველი რატომ გახდა და დღემდე რატომაა უნიკორნი სტარტაპების ცენტრი ყველა დარგში? როგორ იზიდავს ეს ადგილი ტექნოლოგიების გურუებს, მეწარმეებსა და ბიზნესმენებს? ჯუია ჯადიდიანი, ეფლის წამყვანი ტექნოლოგი, ისაუბრებს იმ კულტურასა და პროცესებზე, რომლებმაც მსოფლიოს ამ კუთხეს განვითარების განსაკუთრებული ბიძგი მისცა. იგი განიხილავს ტოპტექნოლოგიურ მიმართულებებს ყველაზე კარგად დაფინანსებულ სტარტაპებს შორს და დეტალურად ისაუბრებს ყველაზე წარმატებულ მაგალითებზე. დასასრულ განიხილავს, რა პროცესები სჭირდება ახალი იდეის გარდაქმნას წარმატებულ ბიზნესად: როგორ ყალიბდება იდეის ირგვლივ ხედვა და გუნდი, სხვადასხვა ეტაპზე როგორ ხდება დაფინანსების მოზიდვა, ინტელექტუალური საკუთრების დაცვა, ბაზარზე გატანა და მასშტაბირება.
მომხსენებლის შესახებ
ჯუია ჯადიდიანმა 2013 წელს მიიღო დოქტორის სამეცნიერო ხარისხი ელექტრულ ინჟინერიასა და კომპიუტერულ მეცნიერებებში მასაჩუსეტის ტექნოლოგიების ინსტიტუტში. 2013-2014 წლებში იქვე მუშაობდა ორ სტარტაპზე. ორივე მათგანი დღეს წარმატებულად მუშაობს სამომხმარებლო ელექტრონიკისა და ციფრული ჯანდაცვის მიმართულებით. 2014 წელს ჯუია შეუერთდა კომპანია ეფლს, სადაც იგი ხელმძღვანელობს სპეციალურ ჯგუფს, რომელიც გამოყენებითი მანქანური დასწავლისა და ავტონომიური სისტემების კვლევების მიმართულებით მუშაობს.
დრო: 25 ნოემბერი, 10:30 საათი
ადგილმდებარეობა: T102 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია : გზა წარმატებისკენ –Pulsar AI
2019-11-22 19:00
22 ნოემბერს, 19:00 საათზე, ილიას სახელმწიფო უნივერსიტეტის E207 აუდიტორიაში გლობალური მეწარმეობის კვირეულის ფარგლებში გაიმართება საჯარო ლექცია : გზა წარმატებისკენ –Pulsar AI.
„პულსარი“ ხელოვნური ინტელექტის მიმართულებით კვლევასა და ტექნოლოგიების განვითარებაზე მომუშავე ქართული სტარტაპია, რომელიც 2016 წელს დაჩი ჭოლაძემ და ზაალ გაჩეჩილაძემ დააფუძნეს. თავდაპირველად „პულსარი“ კომპანიებისთვის ქმნიდა ხელოვნურ ინტელექტზე დაფუძნებულ პროგრამულ გადაწყვეტილებებს, 2018 წლიდან კი ბიზნესის SaaS (Software as a Service) მოდელზე გადავიდა და პროგრამულ გადაწყვეტილებათა სერვისად მიწოდებაზე დაიწყო მუშაობა.
2019 წელს Pulsar AI გახდა პირველი ქართული სტარტაპი, რომელმაც 1.2=მილიონიანი ინვესტიციის მოზიდვა შეძლო Silicon Valley-ის ვენჩურული ფონდებისა და კერძო ინვესტორებისგან. ინვესტორებს შორის არიან: Ridge Ventures, 122 West VC, Great Oaks, Ten Eighty Capital, ცნობილი პოლიტიკური კონსულტანტი მაიკ მერფი და ა.შ.
მომხსენებელი: ზაალ გაჩეჩილააე ( Pulsar AI-ის თანადამფუძნებელი)
დრო: 22 ნოემბერი, 19:00 საათი
ადგილმდებარეობა: E207 აუდიტორია (ქ.ჩოლოყაშვილი გამზ.N⅗), ილიას სახელმწიფო უნივერსიტეტი
დასწრება თავისუფალია.

შეხვედრა გაეროს ბავშვთა ფონდის ექსპერტთან, იან პიტერსთან
2019-11-22 11:00
22 ნოემბერს, 11:00 საათზე, ილიას სახელმწიფო უნივერსიტეტის C118 აუდიტორიაში გაიმართება შეხვედრა გაეროს ბავშვთა ფონდის ექსპერტთან, იან პიტერსთან ილიაუნის ადრეული განათლების საბაკალავრო პროგრამის შემუშავებასთან დაკავშირებით.

დრო: 22 ნოემბერი, 11:00 საათი
ადგილმდებარეობა: C 118 აუდიტორია (ი. ჭავჭავაძის გამზ. N32) ილიას სახელმწიფო უნივერსიტეტი

საქართველოს ბიოქიმიკოსთა ასოციაციის მე-3 კონფერენცია
2019-11-22 10:00
22 ნოემბერს ილიას სახელმწიფო უნივერსიტეტის G 106 აუდიტორიაში გაიმართება საქართველოს ბიოქიმიკოსთა ასოციაციის მე-3 კონფერენცია. საქართველოს ბიოქიმიკოსთა ასოციაცია ევროპის ბიოქიმიკოსთა საზოგადოებების ფედერაციის შემადგენელი წევრია და 2017 წლიდან ატარებს კონფერენციებს. წელს კონფერენციაზე წარმოდგენილი იქნება 12 მოხსენება საქართველოს სხვადასხვა უნივერსიტეტიდან და კვლევითი ინსტიტუტიდან. მოხსენებათა თემატიკა მოიცავს მოლეკულურ მიკრობიოლოგიასა და ეპიდემიოლოგიას, იმუნოლოგიას, ნეიროქიმიასა და მოლეკულურ მედიცინას.
დრო: 22 ნოემბერი, 10:00 – 17:00
ადგილმდებარეობა: G 106 აუდიტორია (გ. წერეთლის ქ. №1), ილიას სახელმწიფო უნივერსიტეტი
დასწრება თავისუფალია.
კონფერენციის პროგრამა იხ.

პაატა ბუხრაშვილის არქეოლოგიური სამუშაოების ანგარიში
2019-11-21 18:00
ილიას სახელმწიფო უნივერსიტეტისა და ჰალლეს (გერმანია) მარტინ ლუთერის უნივერსიტეტის ერთობლივი არქეოლოგიური ექსპედიცია, გერდა ჰენკელის ფონდის დაფინანსებით, მესამე წელია დედოფლისწყაროს მუნიციპალიტეტში, მთა ,,ნაზარლებზე“ იკვლევს გვიანი ბრინჯაო-ადრე რკინის ხანის (ქრისტემდე XIV–X სს.) ნაქალაქარს და ციტადელზე გამოვლენილ სამლოცველოს.
ამა წლის 21 ნოემბერს, 18 სთ-ზე, ექსპედიციის ხელმძღვანელი, პროფ. პაატა ბუხრაშვილი წარმოადგენს 2019 წელს ჩატარებული არქეოლოგიური სამუშაოების ანგარიშს.

დრო: 21 ნოემბერი, 18:00 საათი.
ადგილმდებარეობა: E 207 აუდიტორია (ქ. ჩოლოყაშვილის გამზ. 3/5), ილიას სახელმწიფო უნივერსიტეტი
დასწრება თავისუფალია.

ოფისტური თეგეტა მოტორსში
2019-11-21 16:09
კომპანია თეგეტა მოტორსი დეკემბერში უმასპინძლებს სხვადასხვა უნივერსიტეტის სტუდენტებს ოფისტურზე.
ტურის მიზანია, სტუდენტებს გააცნოს კომპანიის მოღვაწეობის სფერო, მუშაობის სპეციფიკა. მიაწოდოს მათ ინფორმაცია კომპანიაში დასაქმების შესაძლებლობებზე.
ინტერაქციული ხასიათის შეხვედრაზე სტუდენტებს საშუალება ექნებათ, კომპანიის მენეჯმენტის წევრებს მათთვის საინტერესო შეკითხვები დაუსვან.
ოფისტური დააინტერესებს ბაკალავრიატის ნებისმიერი მიართულების მეორე და მესამეკურსელ სტუდენტებს.
ტურზე დასწრების მსურველებმა უნდა შეავსონ სააპლიკაციო ფორმა 2019 წლის 30 ნოემბრის ჩათვლით.
ოფისტურის თარიღისა და დეტალების შესახებ ინფორმაციას მიიღებენ დარეგისტრირებული სტუდენტები დეკემბრის დასაწყისში.
კითხვების შემთხვევაში მიმართეთ ილიას სახელმწიფო უნივერსიტეტის კარიერული განვითარების სერვისების ოფისს.

საკონტაქტო ინფორმაცია:
სტუდენტურ საქმეთა დეპარტამენტის კარიერული განვითარების სერვისები.
F 105 ოთახი, ქ. ჩოლოყაშვილის ქ. №3/5
ტელ.:(+995 32) 22 00 09 (399); (+995 57) 65 05 46
E-mail: uni-jobs@iliauni.edu.ge

შეხვედრა NOVA-ს წარმომადგენლებთან სტუდენტური ვაკანსიების შესახებ
2019-11-21 14:00
სამშენებლო მასალების მწარმოებელი კომპანია NOVA (www.NOVA.ge www.AVZI.ge www.SAXURAVI.ge) ილიაუნის სტუდენტებს სთავაზობს დასაქმებას მოქნილი გრაფიკით და კონკურენტული ანაზღაურებით.
21 ნოემბერს, 14:00 საათზე, ილიას სახელმწიფო უნივერსიტეტის E 207 აუდიტორიაში კომპანია NOVA-ს ადამიანური რესურსების მართვის მენეჯერი გამართავს საინფორმაციო შეხვედრას. სტუდენტებსა და კურსდამთავრებულებს გააცნობს ინფორმაციას კომპანიისა და აქტიური ვაკანსიების შესახებ. დაინტერესებულ კანდიდატებს კი ადგილზე გაესაუბრება შერჩევის მიზნით.
შეხვედრა დააინტერესებთ მოქნილი გრაფიკით დასაქმების მსურველ ნებისმიერი კურსის სტუდენტებს.
გთხოვთ, შეხვედრაზე დასწრების მსურველებმა გაიარეთ წინასწარი რეგისტრაცია.

დრო: 21 ნოემბერი, 14:00 საათი
ადგილმდებარეობა: E 207 აუდიტორია (ქ. ჩოლოყაშვილის ქ.N⅗), ილიას სახელმწიფო უნივერსიტეტი

Startup school - გახდი მეწარმე ილიაუნისთან ერთად
2019-11-21 12:00
21 ნოემბერს, 12 საათზე, ილიას სახელმწიფო უნივერსიტეტის S101 აუდიტორიაში გლობალური მეწარმეობის კვირეულის ფარგლებში ჩატარდება Startup school – გახდი მეწარმე ილიაუნისთან ერთად.
Startup School ბუთქემფის მიზანია განავითაროს სკოლის მოსწავლეების სამეწარმეო უნარ-ჩვევები და ხელი შეუწყოს მათთვის მეწარმეობისა და სტარტაპების შესახებ საბაზისო ცოდნის გადაცემას. პროგრამა ილიას სახელმწიფო უნივერსიტეტში გლობალური მეწარმეობის კვირეულის ფარგლებში ერთდღიანი ინტენსიური ბიზნესბუთ კემპ შეხვედრის სახით განხორციელდება. მოსწავლეებს საშუალება ექნებათ, გაეცნონ სტარტაპის შექმნის პრინციპებს და დაეუფლონ ბიზნესდაგეგმვის, იდეების გენერაციისა და პიჩინგის უნარ-ჩვევებს.
მოსწავლეებს მენტორობას გაუწევენ ფაბლაბისა და ზუმაუთის თანამშრომლები.
სამიზნე აუდიტორია:
სკოლის მოსწავლეები (IX-XII კლასები) რომლებსაც სურვილი აქვთ, მიიღონ საბაზისო ცოდნა მეწარმეობისა და სტარტაპის შექმნის პროცედურების შესახებ.
რეგისტრაციისთვის ეწვიეთ ბმულს – https://forms.gle/CXEpPxDmzz42jtuF9
რეგისტრაციის ვადა: 18 ნოემბერი, 23:59 სთ.
დრო: 21 ნოემბერი, 12:00-18:00 საათი
ადგილმდებარეობა: S101 აუდიტორია, ილიას სახელმწიფო უნივერსიტეტი

ტრენინგკურსი „შებრუნებული საკლასო ოთახი – სწავლების ეფექტიანობის გაზრდა თანამედროვე ტექნოლოგიების გამოყენებით“
2019-11-20 17:10
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „შებრუნებული საკლასო ოთახი – სწავლების ეფექტიანობის გაზრდა თანამედროვე ტექნოლოგიების გამოყენებით“. ტრენერი ალექსანდრე ერგეშიძე – ბიზნესის, ტექნოლოგიებისა და განათლების სკოლის ასისტენტ-პროფესორი.
ტრენინგი გაიმართება 2019 წლის 3, 6 და 10 დეკემბერს, 19:00-დან 22:00 საათამდე, ილიას სახელმწიფო უნივერსიტეტის E102 აუდიტორიაში.
რეგისტრაციისთვის ეწვიეთ ბმულს: http://bit.ly/340a9m9
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:

ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

სტუდენტური გამოფენა მეცნიერებათა და ხელოვნების ფაკულტეტზე
2019-11-19 19:03
ილიას სახელმწიფო უნივერსიტეტის მეცნიერებათა და ხელოვნების ფაკულტეტი ამავე ფაკულტეტის საბაკალავრო საფეხურის სტუდენტებს იწვევს სახვითი და გამოყენებითი ხელოვნების მიმართულებით გამოფენაში მონაწილეობის მისაღებად.
გამოფენა გაიმართება 24 დეკემბერს და მასში მონაწილეობა შეუძლიათ მეცნიერებათა და ხელოვნების ფაკულტეტის სახვითი და გამოყენებითი ხელოვნების როგორც ძირითადი, ასევე დამატებითი პროგრამის სტუდენტებს.
აქვე გაცნობებთ, რომ 2018-19 სასწავლო წლიდან ამოქმედებული სტიპენდიის გაცემის ახალი წესის თანახმად, მეცნიერებათა და ხელოვნების ფაკულტეტის სახვითი და გამოყენებითი ხელოვნების პროგრამის სტუდენტების მონაწილეობა გამოფენებში შეფასდება 4 ქულით.
გამოფენაზე დასაშვებია მხოლოდ ინდივიდუალური ნამუშევრის წარდგენა.
მსურველებს გთხოვთ, თქვენი ნამუშევრები წარმოადგინოთ D609 ოთახში 15 დეკემბრამდე.
გამოფენა გაიმართება B201 აუდიტორიაში.
გამოფენის ყველა მონაწილე დაჯილდოვდება სერტიფიკატით.
დამატებითი ინფორმაციის მისაღებად შეგიძლიათ მიმართოთ სახვითი და გამოყენებითი ხელოვნების ცენტრის დირექტორის თანაშემწეს, თამარ ხარბედიას (ელფოსტა: tamar.kharbedia@iliauni.edu.ge; ოთახი D609).

„ვეფხისტყაოსნის“ სამაგიდო თამაში
2019-11-19 19:00
19 ნოემბერს, 19:00 საათზე, ილიას სახელმწიფო უნივერსიტეტის S101 აუდიტორიაში გლობალური მეწარმეობის კვირეულის ფარგლებში ჩატარდება მასტერკლასი: „ვეფხისტყაოსნის“ სამაგიდო თამაში.
მასტერკლასი საინტერესო იქნება ინტელექტუალური სამაგიდო თამაშებით დაინტერესებული პირებისათვის და შეეხება სხვადასხვა სტრატეგიულ თამაშს. წარმოდგენილი იქნება 30-ზე მეტი სხვადასხვა სახეობის ხის ეკოლოგიურად სუფთა სამაგიდო თამაშები „ვეხისტყაოსნის“ თემაზე. ინტელექტუალური სამაგიდო თამაშები ცოცხალი ურთიერთობის, საღამოს მეგობრების წრეში გატარების კარგი საშუალებაა. ხალხური „ვეფხისტყაოსანი“, ავთანდილობა თუ შერმადინობა, გადამწერთა ჩამატებები – ეს ყველაფერი ხალხის კულტურულ-სოციალურ ცხოვრებაში „ვეფხისტყაოსნის“ ინტერაქტიულ-თამაშობრივ მონაწილეობას გამოხატავდა.
ღონისძიებაზე მოწვეული იქნება „ვეფხისტყაოსნის“ სამაგიდო თამაშის შემქმნელი ლევან გელაშვილი, რომელიც ისეაუბრებს შემდეგ თემებზე:

რა არის სტრატეგია?

როგორ შეიძლება სტრატეგიული აზროვნების განვითარება?

როგორ შეიძლება სტრატეგული თამაშების შექმნა?

რა სტერეოტიპებისგან უნდა გათავისუფლდე შექმნის პროცესში?

ღონისძიებაზე მონაწილეებს საშუალება ექნებათ გამოსცადონ სხვადასხვა ინტელექტუალური სამაგიდო თამაშები, რომელთა გრაფიკულ-გამომსახველობითი და ტექსტური მხარე ახალი სინთეზური ვარიაციითაა წარმოდგენილი, რაც მათ საშუალებას მისცემს თვითონ მიიღონ მონაწილეობა არსებული თამაშების ახალი ვარიაციების მოფიქრებაში.
დრო: 19 ნოემბერი, 19:00 საათი
ადგილმდებარეობა: S 101 აუდიტორია, ილიას სახელმწიფო უნივერსიტეტი

ტრენინგკურსი „აქტიური სწავლა და სწავლება საინფორმაციო საკომუნიკაციო ტექნოლოგიების გამოყენებით: სწავლა მობილურით და თამაშით“
2019-11-19 18:49
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „აქტიური სწავლა და სწავლება საინფორმაციო საკომუნიკაციო ტექნოლოგიების გამოყენებით: სწავლა მობილურით და თამაშით“ (ტრენერი: თამარ მაღალაშვილი – ბიზნესის, ტექნოლოგიებისა და განათლების ფაკულტეტის ასოცირებული პროფესორი)
ტრენინგი გაიმართება:
26 და 28 ნოემბერს, ასევე 3 და 5 დეკემბერს, 13:00 დან 15:30 საათამდე, E102 აუდიტორიაში.
რეგისტრაციისთვის ეწვიეთ ბმულს: http://bit.ly/342YO4T
სამუშაო ენა: ქართული

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:
ადამიანური რესურსების მართვის სამსახურის უფროსი ქეთევან გრიგოლია –ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე –nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

საჯარო ლექცია „Soplidan.ge, - ინოვაციური და მარტივი გზა პრობლემის მოსაგვარებლად"
2019-11-18 19:00
18 ნოემბერს, 19:00 საათზე, ილიას სახელმწიფო უნივერსიტეტის E207 აუდიტორიაში გლობალური მეწარმეობის კვირეულის ფარგლებში საჯარო ლექციას “Soplidan.ge, – ინოვაციური და მარტივი გზა პრობლემის მოსაგვარებლად” წაიკითხავს www.soplidan.ge-ის თანადამფუძნებელი ნათია ნინიკელაშვილი.
მომხსენებელი განიხილავს შემდეგ თემებს:

იდეა და მისი გამოსვლა მზის სინათლეზე (რა, რატომ და როგორ)

პირველი fuckup-ი

სოფელსა და ქალაქს შორის გადებული ინოვაციური ხიდი და მათი ბენეფიტები

სად ვართ ახლა

რას ვაპირებთ და საით მივდივართ

დისკუსია

მიუხედავად იმისა, რომ დღესდღეობით სულ უფრო მეტი ქალი ხდება მეწარმე, ხშირად მათ წინაშე ისეთი გამოწვევები ჩნდება, რომელთა დაძლევის ამოცანაც საპირისპირო სქესის მეწარმეების დღის წესრიგში არ დგას. ლექციაზე განხილული იქნება ქალი მეწარმეების წინაშე არსებული ძირითადი გამოწვევები და მათი დაძლევის გზები, რაც მათი ლიდერობის საწინდარია.

დრო: 18 ნოემბერი, 19:00 საათი
ადგილმდებარეობა: E207 აუდიტორია (ქ. ჩოლოყაშვილი გამზ. N⅗), ილიას სახელმწიფო უნივერსიტეტი
დასწრება თავისუფალია.

ილიაუნის ჩემპიონატი მკლავჭიდში
2019-11-18 16:26
30 ნოემბერს ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით გაიმართება შიდასაუნივერსიტეტო ჩემპიონატი მკლავჭიდში შემდეგ წონით კატეგორიებში: 60, 70, 80, 80+ კგ., მარჯვენა და მარცხენა ხელით ცალ-ცალკე. წონაში დაშვება – 3 კგ. მონაწილეთა აწონა და კენჭისყრა გაიმართება ღონისძიების ჩატარების ადგილზე შეჯიბრების დაწყებამდე 1 საათით ადრე.
ტურნირში მონაწილეობის უფლება აქვთ ილიაუნის სტუდენტებს.
გამარჯვებულებს გადაეცემათ შესაბამისი მედლები და სიგელები.
დაინტერესების შემთხვევაში გთხოვთ შეავსეთ სარეგისტრაციო ფორმა ბმულზე: https://forms.gle/rEvjCWUFLjarTTaQ7
რეგისტრაციის ბოლო ვადაა 2019 წლის 28 ნოემბერი.

საინფორმაციო შეხვედრა ევროპის კოლეჯის წარმომადგენელთან
2019-11-18 16:00
18 ნოემბერს, 16:00 საათზე, ილიას სახელმწიფო უნივერსიტეტი უმასპინძლებს ევროპის კოლეჯის წარმომადგენლის, ქალბატონი ნარგიზ აბდულაევას საინფორმაციო შეხვედრას.
ევროპის კოლეჯი წარმოდგენილია ორი კამპუსით ბრიუგესა და ვარშავაში; უნივერსიტეტში შემოთავაზებულია სამაგისტრო და სადოქტორო პროგრამები ევროპის კვლევების მიმართულებებით. პროგრამებს შორისაა:

ევროპის ეკონომიკის კვლევების სამაგისტრო პროგრამა

ევროკავშირის საერთაშორისო ურთიერთობებისა და დიპლომატიის კვლევების სამაგისტრო პროგრამა

ევროპული სამართლის სამაგისტრო პროგრამა (LLM)

ევროპული პოლიტიკისა და მართვის სამაგისტრო პროგრამა

ევროპის კოლეჯი დაინტერესებულ სტუდენტებს სთავაზობს რამდენიმე სასტიპენდიო პროგრამას.
საინფორმაციო შეხვედრაზე სტუდენტებს შესაძლებლობა ექნებათ, მიიღონ ინფორმაცია როგორც სასწავლო პროგრამების, ისე დაფინანსების შესაძლებლობების შესახებ.
დეტალური ინფორმაცია ევროპის კოლეჯის შესახებ იხილეთ ბმულზე: https://www.coleurope.eu/

დრო: 18 ნოემბერი, 16:00 საათი.
ადგილმდებარეობა: E207 აუდიტორია (ქ. ჩოლოყაშვილის გამზ. 3/5), ილიას სახელმწიფო უნივერსიტეტი
სამუშაო ენა: ინგლისური.
დასწრება თავისუფალია.

TourMODE კვირეული 2019-2020 - პირველი ეტაპი
2019-11-18 14:44
ილიას სახელმწიფო უნივერსიტეტის სტუდენტურ საქმეთა დეპარტამენტი ბიზნესის ტექნოლოგიისა და განათლების ფაკულტეტისა და ტურიზმის ცენტრის ხელშეწყობით ილიაუნის სტუდენტებისთვის 9-13 დეკემბერს გამართავს TourMODE კვირეულის 2019 -2020 სასწავლო წლის პირველ ეტაპს, რომელიც გულისხმობს გაზაფხულის სემესტრის ბოლოს დაგეგმილ TourMODE ტურისტული სააგენტოს მოდელირების შემაჯამებელი პროექტისთვის მოსამზადებელ ტრენინგებს.
პროექტის მიზანია:

სტუდენტებისთვის ისეთი სასწავლო გარემოს შექმნა, რომელიც შრომის ბაზარზე მათ კონკურენტუნარიანობას გაზრდის;
პრაქტიკოსმა ლექტორებმა გაუზიარონ პრაქტიკული ცოდნა პროექტის მონაწილეებს;
სტუდენტებს მიეცეთ შესაძლებლობა, ტრენინგებისა და მასტერკლასების საშუალებით დაეუფლონ ისეთ მნიშვნელოვან უნარ-ჩვევებს, რომლებიც მათ არამარტო ტურისტულ ბიზნესში წარმატების მიღწევაში დაეხმარებათ.
*მონაწილეებს ტრენინგების გავლის შემდეგ საშუალება ექნებათ, ჩაერთონ TourMODE-ის შემაჯამებელი პროექტების კონკურსში.

რატომ უნდა შეავსო აპლიკაცია?

რათა გაიგო მეტი პროექტის „TourMODE – ტურისტული სააგენტოს მოდელირების“ შესახებ;
გადადგა პირველი ნაბიჯი შემაჯამებელ პროექტში მონაწილეობის მისაღებად*;

* სტუდენტებს, რომლებსაც გავლილი ექნებათ TourMODE კვირეულის ფარგლებში დაგეგმილი ტრენინგკურსები, შემაჯამებელ პროექტზე „TourMODE – ტურისტული სააგენტოს მოდელირება“ შერჩევისას უპირატესობა მიენიჭებათ სხვა აპლიკანტებთან შედარებით;

გაიგო მეტი ტურიზმის სფეროში არსებული გამოწვევებისა და პერსპექტივების შესახებ;
დაიწყო ფიქრი საკუთარი ბიზნესის წამოწყებასა და მის შემდგომ განვითარებაზე;
გამოიმუშავო ისეთი მნიშვნელოვანი უნარ-ჩვევები, რომლებიც წარმატების მიღწევასა და კარიერულ წინსვლაში დაგეხმარება;
გააანალიზო ბიზნესის დასაწყებად აუცილებელი ნაბიჯები და პროცედურები;
ასევე ნახე შენი წინამორბედი ტურმოუდელების გამოცდილება – https://bit.ly/2T5Xxon .

ვის შეუძლია მონაწილეობა?

ილიას სახელმწიფო უნივერსიტეტის ნებიმიერი საფეხურისა და მიმართულების სტუდენტს;
ილიას სახელმწიფო უნივერსიტეტის კურსდამთავრებულებს;
პროექტის ამ ეტაპზე მონაწილეობას ვერ მიიღებენ ის სტუდენტები, რომლებმაც უკვე მიიღეს მონაწილეობა TourMode კვირეულში ან შემაჯამებელ ღონისძიებაში.

როგორ?
პროექტში მონაწილეობის მისაღებად შეავსეთ მარტივი სააპლიკაციო ფორმა: https://bit.ly/2MByvfD
დედლაინი: 4 დეკემებრი, 23:59 საათი.
როდის?
TourMODE კვირეული გაიმართება 9-13 დეკემბერს.
ტრენინგები გაიმართება 15:00 დან – 19:00 საათამდე შუალედში.

საკონტაქტო ინფორმაცია:
student.affairs@iliauni.edu.ge
555383344; 032 2 22 00 09 (270)
#ტურმოუდიჩემიპროექტია #TourMODECase

ზუმაუთ პრე-აქსელერატორის პრე-აქსელერაციის პროგრამა Batch1
2019-11-17 14:08
ილიას სახელმწიფო უნივერსიტეტის პრე-აქსელერატორი ზუმაუთი იწყებს შემოდგომის სეზონის პრე-აქსელერატორში მონაწილეთა შერჩევას.
თუ გაქვთ ბიზნესიდეა და გსურთ ჩვენთან ერთად სწრაფი განვითარება, მაშინ პრე-აქსელერატორი სწორედ თქვენ გელოდებათ.
პროგრამის ფარგლებში ჩვენი გუნდი დაგეხმარებათ ბიზნესიდეის განვითარებაში, ხელშესახები პროდუქტის შექმნასა და ბაზარზე გატანაში.
პრე-აქსელერაციის პროგრამა განხორციელდება ბრიტანეთის საბჭოს მიერ დაფინანსებული პროგრამის „შემოქმედებითი ნაპერწკალი: სამეწარმეო განათლების პროგრამა უმაღლესი სასწავლებლებისთვის” ფარგლებში ილიას სახელმწიფო უნივერსიტეტის პარტნიორ ოდლრიჯის ინსტიტუტისა და ბრისტოლის უნივერსიტეტთან თანამშრომლობით.
ასევე საქართველოს ინოვაციებისა და ტექნოლოგიების სააგენტოსა (ჯიტა) და აშშ-ის საელჩოს საგრანტო პროექტის ,,Paving the Way to Knowledge-based Economy: Enhancing University Research and Entrepreneurial Skills in Georgia” მხარდაჭერით.
პროგრამა აგებულია ევროპის ყველაზე გამოცდილი B2B აქსელერატორის Startup Wise Guys რეკომენდაციებითა და სილაბუსით.
ვის შეუძლია მონაწილეობა:

კონკურსანტი უნდა იყოს ილიას სახელმწიფო უნივერსიტეტის ბენეფიციარი – სტუდენტი ან კურსდამთავრებული;

პროგრამაში განაცხადის შემოტანა შესაძლებელია მხოლოდ ჯგუფურად (ინდივიდუალური განაცხადები არ განიხილება);

ჯგუფის წევრების რაოდენობა არ უნდა აღემატებოდეს 3 წევრს;

ინგლისური ენის ცოდნა სავალდებულოა პროგრამის ყველა მონაწილისთვის (საკომუნიკაციო დონეზე).

როგორ მიიღოთ მონაწილეობა?
კონკურსში მონაწილეობის მისაღებად გთხოვთ გადახვიდეთ ქვემოთ მითითებულ ბმულზე და გაიაროთ რეგისტრაცია.
https://forms.gle/njgckv5SCf7mk8Nb7
რეგისტრაცია სავალდებულოა!
პროგრამაში მონაწილე გუნდების რაოდენობა შეზღუდულია!
რეგისტრაციის საბოლოო ვადა: 30 ნოემბერი
სამუშაო ენები: ქართული, ინგლისური
კითხვების შემთხვევაში მოგვმართეთ:
ელფოსტა: zoomout@iliauni.edu.ge
ფეისბუქგვერდი: https://www.facebook.com/zoomoutclub/

სტუდენტთა მათემატიკური ოლიმპიადა
2019-11-15 17:16
2019 წლის 17 ნოემბერს ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტი მართავს მათემატიკურ ოლიმპიადას, რომელშიც მონაწილეობა შეუძლიათ უნივერსიტეტის იმ აქტიურ სტუდენტებს, რომლებმაც რეგისტრაციია გაიარეს შესაბამის ვადებში.
ოლიმპიადა გაიმართება:

I და III ჯგუფი – 17 ნოემბერი, 18:00 საათი –აუდიტორია T 301

II და IVჯგუფი –17 ნოემბერი, 18:00 საათი – აუდიტორია T 302

I ჯგუფი – 0-59 კრედიტი;
II ჯგუფი – 60-119 კრედიტი;
III ჯგუფი – 120-179 კრედიტი;
IV ჯგუფი -–180-ზე მეტი კრედიტი.
საბაკალავრო პროგრამის „მათემატიკა (ძირითადი და დამატებითი სპეციალობა)“ სტუდენტის მიერ მიღებული საბოლოო ქულა გათვალისწინებული იქნება ბიზნესის, ტექნოლოგიებისა და განათლების ფაკულტეტისათვის გამოყოფილი კვოტის ფარგლებში სტიპენდიატთა შერჩევაში.
სტუდენტს გადაეცემა I, II ან III ხარისხის დიპლომი, თუ ოლიმპიადაში მისი საბოლოო შეფასება შესაბამისად 10, 9 ან 8 ქულაა.
სტუდენტმა ოლიმპიადაში მონაწილეობის მისაღებად თან უნდა იქონიოს პირადობის დამადასტურებელი მოწმობა ან პასპორტი.

სტუდენტური ვაკანსიების დღე
2019-11-15 14:00
15 ნოემბერს, პარასკევს, ილიას სახელმწიფო უნივერსიტეტში სტუდენტურ ვაკანსიებზე გასაუბრებას ჩაატარებენ კომპანია Tbilisi Walking Tours და Carrefour-ის წარმომადგენლები.
კომპანიები სტუდენტებს სთავაზობენ სასწავლო გრაფიკზე მორგებულ ვაკანსიებს.
კომპანია Tbilisi Walking Tours სტუდენტებთან საინფორმაციო შეხვედრას გამართავს 14:00 საათზე E405 აუდიტორიაში, რის შემდეგაც დასაქმების მსურველ კანდიდატებთან ინდივიდუალურ გასაუბრებებს ჩაატარებს F104 ოთახში (მის.: ჩოლოყაშვილის 3/5, ილიაუნის ადმიისტრაციული F კორპუსი, E კორპუსის გვერდით).
გთხოვთ, იხილოთ ვაკანსიის აღწერა ბმულზე.
დასწრების მსურველებს გთხოვთ, შეავსოთ სარეგისტრაციო ფორმა.

დრო: 15 ნოემბერი, პარასკევი, 14:00 – დან 17:00 საათამდე.
ადგილმდებარეობა: პრეზენტაცია – E405 აუდიტორია, გასაუბრებები – F104 ოთახი, ილიას სახელმწიფო უნივერსიტეტი.
კომპანია Carrefour ილიაუნის სტუდენტებს სთავაზობს სტუდენტურ გრაფიკზე მოგებულ დასაქმებას ჭავჭავაძის გამზირზე მდებარე ფილიალში სხვადასხვა პოზიციაზე.
ვაკანსიები დააინტერესებთ ბაკალავრიატის ნებისმიერი მიმართულების სტუდენტებს.
გასაუბრებაზე დასასწრებად გთხოვთ, გაიაროთ რეგისტრაცია ბმულზე.
დრო: 15 ნოემბერი, 13:00 საათიდან 17:00 საათამდე.
ადგილმდებარეობა: E 206 აუდიტორია, ილიას სახელმწიფო უნივერსიტეტი.
გისურვებთ წარმატებას!

დასაქმება კომპანიაში Tbilisi Walking Tours
2019-11-15 14:00
15 ნოემბერს, 14:00 საათზე, ილიას სახელმწიფო უნივერსიტეტის E 405 აუდიტორიაში ილიაუნის სტუდენტებსა და კურსდამთავრებულებს შეხვდებიან კომპანიის Tbilisi Walking Tours წარმომადგენლები.

საინფორმაციო შეხვედრაზე კომპანიის წარმომადგენლები ილიაუნის სტუდენტებსა და კურსდამთავრებულებს გააცნობენ ინფორმაციას კომპანიის შესახებ და შესთავაზებენ დასაქმებას.

შეხვედრის შემდეგ პირველადი შერჩევის მიზნით ჩატარდება გასაუბრება.
შეხვედრა საინტერესოა ნებისმიერი მიმართულებისა და კურსის სტუდენტებისა და კურსდამთავრებულებისათვის.
გთხოვთ, იხილოთ ვაკანსიის აღწერა ბმულზე.
დასწრების მსურველებს გთხოვთ, შეავსოთ სარეგისტრაციო ფორმა.

დრო: 15 ნოემბერი, 14:00 საათი.
ადგილმდებარეობა: E 405, ილიას სახელმწიფო უნივერსიტეტი.

გენდერული ძალადობის აღმოფხვრის 16-დღიანი გლობალური კამპანია ილიაუნიში
2019-11-15 13:04
ილიას სახელმწიფო უნივერსიტეტის სამართლის სკოლის ადამიანის უფლებათა მიმართულება აღმოსავლეთ-დასავლეთის მართვის ინსტიტუტის (EWMI) პროგრამასთან – „კანონის უზენაესობის მხარდაჭერა საქართველოში“ (USAID/PROLoG) – თანამშრომლობით, ტრადიციულად უერთდება გენდერული ძალადობის აღმოფხვრის 16-დღიან გლობალურ კამპანიას.
კამპანიის ფარგლებში ილიას სახელმწიფო უნივერსიტეტი რამდენიმე ღონისძიებას გამართავს.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში 16-დღიან გლობალურ კამპანიასთან დაკავშირებით დაგეგმილ ღონისძიებებში მონაწილეობა შეფასდება 1%-ით.
ღონისძიებების განრიგი:
➤ ტელესერიალის „დაუჯერებელი“ პირველი სერიის ჩვენება და დისკუსია
დრო: 25 ნოემბერი, 19:00 საათი
ადგილმდებარეობა: A 101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/37hFjHO

➤ საჯარო დისკუსია ბავშვთა ქორწინების თემაზე
დრო: 27 ნოემბერი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/2XoTPsB

➤ ტრანსგენდერი ადამიანების უფლებები – ილიაუნის კურსდამთავრებულის, თამარ მარმალაძის სამაგისტრო ნაშრომის პრეზენტაცია

დრო: 30 ნოემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/2r3Li22

➤ რას ნიშნავს, იყო სექსუალური ძალადობის მსხვერპლი?
დრო: 3 დეკემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/2prLDez

➤ ქალები სამხედრო სფეროში
დრო: 9 დეკემბერი, 15:00 საათი
ადგილმდებარეობა: წიგნის სახლი „ლიგამუსი” (ი. ჭავჭავაძის გამზ. N32), ილიას სახელმწიფო უნივერსიტეტი
ვრცლად: http://bit.ly/2rtjAMn

Დასწრება ყველა ღონისძიებაზე თავსუფალია.
გენდერული ძალადობის აღმოფხვრის 16-დღიანი გლობალური კამპანია 25 ნოემბრიდან 10 დეკემბრის ჩათვლით გრძელდება და მისი მიზანი მსოფლიოში ქალებისა და გოგონების მიმართ ძალადობის დასრულებაა. გაეროს გენერალური მდივნის გადაწყვეტილებით 2019 წელს კამპანიის მთავარი თემაა გაუპატიურება, როგორც სექსუალური ძალადობის ფორმა, რომელსაც განსაკუთრებული ზიანი მოაქვს ქალებისა და გოგონებისთვის.
25 ნოემბრიდან 10 დეკემბრის ჩათვლით, გენდერული ძალადობის წინააღმდეგ 16-დღიანი კამპანიის ფარგლებში ილიაუნის სხვადასხვა სივრცეში ონლაინპლატფორმის „ქალები საქართველოდან“ინსტალაციები განთავსდება. ინსტალაციებზე ექვსი ქალის ფოტო და მათი უნიკალური და შეულამაზებელი ისტორიებია დატანილი.
2019 წელი

გლობალური მეწარმეობის კვირეული ილიაუნიში
2019-11-15 12:59
ილიას სახელმწიფო უნივერსიტეტი მე-4 წელია უერთდება გლობალური მეწარმეობის ქსელის (GEN) ინიციატივას და მონაწილეობს გლობალური მეწარმეობის კვირეულში, რომელიც მთელი მსოფლიოს მასშტაბით აღინიშნება.
კვირეული 170-ზე მეტ ქვეყანაში იმართება. მისი პარტნიორია 20000-ზე მეტი ორგანიზაცია. კვირეულის ფარგლებში მსოფლიოს მასშტაბით 35 000-ზე მეტი ღონისძიება იგეგმება, რომლებშიც 10 მილიონზე მეტიადამიანი მონაწილეობს.
ილიას სახელმწიფო უნივერსიტეტი გლობალური მეწარმეობის კვირეულის პარტნიორია.
18-22 ნოემბერს ილიას სახელმწიფო უნივერსიტეტი ორგანიზებას გაუწევს ღონისიებებს, სემინარებს, საჯარო ლექციებსა და კონკურსებს. მათში მონაწილეობას მიიღება შეუძლია ნებისმიერ დაინტერესებულ ადამიანს.
ილიას სახელმწიფო უნივერსიტეტის მიერ კვირეულის ფარგლებში დაგეგმილი ღონისძიებები ფოკუსირებული იქნება ქალებისა და ახალგაზრდების სამეწარმეო შესაძლებლობების გაძლიერებაზე.
http://gew.iliauni.edu.ge/
კვირეულის განრიგი:
➤ 18 ნოემბერი, „ქალი მეწარმეები:”Soplidan.ge, – ინოვაციური და მარტივი გზა პრობლემის მოსაგვარებლად”
➤ 19 ნოემბერი, „სტრატეგიული აზროვნება და ინტელექტუალური სამაგიდო თამაშები“
➤ 20 ნოემბერი, Get in the Ring
➤ 21 ნოემბერი, startup school – გახდი მეწარმე ფაბლაბთან ერთად
➤ 22 ნოემბერი, Startup night – გზა წარმატებისკენ – Pulsar AI
2019 წელი

გია მაჩაბლის წიგნის – სერ ისააკ ნიუტონი „ადამიანთა მოდგმის მშვენება" – პრეზენტაცია
2019-11-14 19:00
14 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი” ილიას სახელმწიფო უნივერსიტეტის ემერიტუს-პროფესორის, დოქტორ გია მაჩაბლის წიგნის – სერ ისააკ ნიუტონი „ადამიანთა მოდგმის მშვენება“ – პრეზენტაცია გაიმართება.
წიგნის მხატვრული გაფორმება ეკუთვნის რეზო გაბრიაძეს.
წიგნი გამოსცა ილიას სახელმწიფო უნივერსიტეტის გამომცემლობამ.
დრო: 14 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ილიას სახელმწიფო უნივერსიტეტი)
დასწრება თავისუფალია.

ვორკშოპი „პრეზენტაციის ჩატარების ხელოვნება“ დოქტორანტებისა და ახალგაზრდა მკვლევრებისთვის
2019-11-14 17:50
ილიას სახელმწიფო უნივერსიტეტის საერთაშორისო სადოქტორო სკოლა და ინოვაციური განათლების კვლევითი ცენტრი დოქტორანტებსა და ახალგაზრდა მეცნიერებს სთავაზობს ვორკშოპს პრეზენტაციის ჩატარების ხელოვნების შესახებ. ვორკშოპის მიზანია, მონაწილეებს გააცნოს პრეზენტაციის მომზადების მნიშვნელოვანი ასპექტები; მისი ჩატარებისათვის საჭირო მეთოდები, ხერხები და ეფექტური ტექნოლოგიები; პრეზენტატორის სოციალური კომპეტენციები და ა.შ. (I ნაწილი). ვორკშოპზე ასევე განხილული იქნება კონკრეტულ პრეზენტაციებზე დაშვებული შეცდომები და მათი თავიდან აცილების გზები (II ნაწილი). შედეგად მონაწილეები შეიძენენ ცოდნას და შეძლებენ სხვადასხვა სახის პრეზენტაციის წარმატებულად მოწყობას ნებისმიერი აუდიტორიის წინაშე.
დრო:

I ნაწილი: შაბათი, 30.11.2019, 10:00-15:00 სთ.
II ნაწილი: შაბათი, 07.12.2019, 10:00-15:00 სთ.

ადგილი: ილიას სახელმწიფო უნივერსიტეტი, F კორპუსი, F-303 შეხვედრების ოთახი, ქ. ჩოლოყაშვილის გამზ. N3/5, თბილისი 0162
ვორკშოპის ხელმძღვანელი: პროფ. ეკატერინე შავერდაშვილი
სამუშაო ენა: ქართული
მონაწილეთა რაოდენობა: 15
რეგისტრაცია: წინასწარი რეგისტრაცია სავალდებულოა და მოქმედებს პრიორიტეტის პრინციპი. სარეგისტრაციო ვადის ბოლო დღეა 28 ნოემბერი 2019, 18:00.
გთხოვთ, დარეგისტრირდეთ ონლაინსარეგისტრაციო ფორმის მეშვეობით: http://bit.ly/2oqkAzO

ELSA-ს საინფორმაციო შეხვედრა გაცვლითი სამუშაო პროგრამის შესახებ
2019-11-14 15:59
18 ნოემბერს, 14:00 საათზე, A101 აუდიტორიაში ორგანიზაცია ELSA-ს წარმომადგენლები გამართავენ საინფორმაციო შეხვედრას ილიაუნის სამართლის მიმართულების სტუდენტებთან და კურსდამთავრებულებთან გაცვლითი სამუშაო პროგრამა STEP-ის შესახებ.
ევროპის იურისტ სტუდენტთა ასოციაცია (ELSA) არის დამოუკიდებელი, აპოლიტიკური, არასამეწარმეო გაერთიანება, რომელიც წარმოდგენილია 45 სახელმწიფოს 375-მდე უნივერსიტეტში და აერთიანებს 50,000-ზე მეტ სტუდენტსა და ახალგაზრდა იურისტს ევროპის მასშტაბით.
ასოციაციის მიზანია, ევროპულ სტანდარტებზე დაყრდნობით შექმნას პროფესიონალი იურისტების ჩამოყალიბებისთვის საჭირო ჯანსაღი გარემო და უზრუნველყოს ევროპელ კოლეგებთან სამართლებრივი, საგანმანათლებლო და ცხოვრებისეული უნარების ურთიერთგაცვლა.
აღნიშნული მიზნების განხორციელებისთვის ELSA ახორციელებს სხვადასხვა სახის პროექტს. ერთ-ერთ მათგანს წარმოადგენს სტუდენტთა გაცვლითი სამუშაო პროგრამა (STEP), რომელიც ახალგაზრდა იურისტებსა და სამართლის სტუდენტებს აძლევს შესაძლებლობას, გაიარონ სტაჟირება სხვადასხვა დაწესებულებასა და იურიდიულ ფირმაში მსოფლიოს მასშტაბით.
დასწრების მსურველებმა გთხოვთ, შეავსეთ სარეგისტრაციო ფორმა.
დასწრება თავისუფალია!

დრო: 18 ნოემბერი, 14:00 საათი.
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის N32)

საერთაშორისო კონფერენცია: „ცვლილება საკლასო ოთახში: ინოვაციური სწავლებისა და სწავლის წახალისება სტუდენტთა სასწავლო გამოცდილების გასაუმჯობესებლად აღმოსავლეთ პარტნიორობის ქვეყნებში".
2019-11-13 10:00
2019 წლის 13-14 ნოემბერს ილიას სახელმწიფო უნივერსიტეტის T კორპუსის საკონფერენციო დარბაზში გაიმართება პროექტ „პრინტელის“(„ცვლილება საკლასო ოთახში: ინოვაციური სწავლებისა და სწავლის წახალისება სტუდენტთა სასწავლო გამოცდილების გასაუმჯობესებლად აღმოსავლეთ პარტნიორობის ქვეყნებში) საერთაშორისო კონფერენცია-სამუშაო შეხვედრა. კონფერენციას დაესწრებიან პროექტის პარტნიორი უნივერსიტეტების წარმომადგენლები.
კონფერენციაზე დაგეგმილია პროექტის ფარგლებში ჩატარებული ტრენინგების ეფექტურობის შეფასება, არსებულ მიღწევებსა და გამოწვევებზე დისკუსია, პარტნიორ ქვეყნებში არსებული ტრენინგცენტრების მოდელების მიმოხილვა, პრაქტიკული გამოცდილების გაზიარება და საუკეთესო პრაქტიკის დანერგვა.
გთხოვთ გვეწვიოთ.
ჩატარების დრო:
13 ნოემბერი _ 10:00 სთ-დან 18:00 სთ-მდე,
14 ნოემბერი _ 09:30 სთ-დან 12:00 სთ-მდე.
ადგილმდებარეობა: T კორპუსის საკონფერენციო დარბაზი.
